open-index/open-wikipedia-markdown huggingface dataset:
Pont sul Tresa

El **Pont sul Tresa** a l'è 'n pont che 'l conliga l'Italia a la Svizzera in di comun de Lavena Pont e Pont Tresa a travers del Tresa. Sgiamò in del secol quell de XI el gh'era un pont, quell d'incoeu l'è stad però fad su in del 1962.

## Riferiment
*Lavena Ponte Tresa - Ponte sul Tresa e Dogana 

## Alter proget
Òss bus

L**'òss bus** a l’è ‘n pacciafètt  (la part de sora de la gamba in corrispondenza de la tibia), del quàl el ven foeura on piàtt tìpich de la cusina milanésa.

## Preparazion

A gh’è divèrsi manér de pareggiáll. El pò vèss servìi come ‘n segónd piàtt, ma de sòlit el compagna el risòtt al zaffrán.  La part de cusinà la ven de la tibia de la buscina de latt, fada giò a fètt de circa 3-4 cm de altèzza, che gh’hànn denter l’òss, che in del piàtt, el se mostra cont denter on bus cont la midolla. La gremolada, on triàa fin fin fàa su de limon, aj e erborìn  l’è part de la ricètta de l’òss bus a la milanesa .

### Òss bus a la milanesa
El ven pareggià con l’infarinà i òss bus e donca mèttej denter ind ona pignatta indoe l’è stada rosolada e poeu tòlta vìa on scigolla insèma al buttér, intanta che hinn adrée a coeuss se gh'hà de condì i òss bus cont el saa e ‘l péver. Se spètta che i òss bus se colóren donca se vèrsa giò el vin biànch. Al svaporamént del vin bianch ghe se gionta l’acqua o del broeud e on zicch de estràtt de carna. Se quattàa giò la pignatta intanta che ‘l mangià l'è adrée a coeus adasi adasi per on ora. Quand che l’è cosùu el ven condìi con l’erborìn e l’aj. El piàtt donca l’è pront. 

### Òss bus ai tomates
Vegenen pareggià con l’infarinà i òss bus e donca mèttej denter ind ona pignatta indoe l’è stada rosolada e poeu tòlta vìa on scigolla insèma al buttér, intanta che hinn adrée a coeuss se gh'hà de condì i òss bus cont el saa e ‘l péver. Se spètta che i òss bus se colóren donca se vèrsa giò el vin biànch. Al svaporamént del vin bianch ghe se gionta on cazzùu de acqua e la salsa de tomates. Se quattàa giò la pignatta intanta che el mangià l'è drée a coeus adasi adasi per on ora. Quand che l’è cosùu el se condìss con l’erborìn e la scòrza de limón. El piàtt donca l’è pront. 

## Riferiment



## Bibliografia

* 
* 

## Vos correlad

* Cassoeula
* Pacciafett

## Ligamm de foeura

*
Pegging

El **pegging** a l'è una pratega sessovala indova che un om l'è sodomizzad de 'na dona che la gh'ha su un strap-on dildo.

El termen l'è stad catad foeura del Dan Savage, cognossud per la soa rubrica in su l'amor, in del 2001, dopo che in del 1998 l'è stad descovert che eren crompad per la pupart di cobie eterosessuai e no di lesbeghe.

## Riferiment
*Pegging: cos'è

## Alter proget
Fasoeù

El fasoeù l'insegna la somenza de divèrsi speci de piànt di quàj la pussée comùna  e cusinada in Italian l'è el Phaseolus vulgaris.

Scernìss foeura chichinscì el tipo de pianta che la te interèssa; i gener di piant che la soa semenza la ven ciamada foasoeù hinn:

#**[[Phaseolus]]**
#**[[Vigna (botanica)|Vigna]]**

Denter in di sti genér chì i speci di piant de fasoeù pussée spantegàd hinn

# **[[Phaseolus vulgaris]]**
# **[[Phaseolus coccineus]]**, el fasoeù spagnoeoùl
# **[[Phaseolus lunatus]]**
# **[[Fasoeù acutifolius]]**
# **[[Vigna angularis]]** (*fasoeù adzuki*)
# **[[Vigna mungo]]** (*fasoeù indián negher*)
# **[[Vigna radiata]]** ( *fasoù indián vérd*)
# **[[Vigna subterranea]]** (*erbión de tèrra*)
# **[[Vigna umbellata]]** (*fasoeù granin de ris*)
# **[[Vigna unguiculata]]** (*fasoeù de l'oeugg*)
Sic semper tyrannis

**Sic semper tyrannis** (*Inscì semper ai tirann*) a l'è una fras che per la tradizzion el Marcus Iunius Brutus l'avaria did menter 'l mazzava el Giuli Ceser, anca se l'è pussee probabel che la sibia una storia inventada dòpo.

La fras, portada lilinscì del George Mason, l'è el motto del Commonwealth de la Virginia, de la cità de Allentown e l'è manzonada in l'inn del Maryland.

## Riferiment
*Dizzionari

## Alter proget
Gesa de San Gotard al Cors

La **Gesa de San Gotard al Cors** a l'è una gesa del vegg borgh di formagiat, incoeu part del Municipi 5. Tirada a man sgiamò in del 1398, in del 1568 el Carlo Boromee la fa fà su ancamò e la deciara parochia, part del Sester de Porta Cica. Desmentegada a longh, l'è consacrada ancamò in del 1990 de l'arcivescov Andrea Carlo Ferrari.

## Riferiment
*LombardiaBeniCulturali

## Alter proget
Renato Ancorotti

El **Renato Ancorotti** (Crema, 19 de marz 1956) a l'è 'n imprenditor e politegh italian, ativ in del setor de la cosmesi. Del 2022 l'è Senator.

## Biografia
Lauread in controll de qualità a l'Università del Piemont Oriental, in del 1984 el fonda la Gamma Croma, società de *outsorcing* in del setor cosmetegh. In del 2009, con la fioeula, el fonda la società Ancorotti Cosmetics, ativa in di setor de ricerca e desvilup e de produzzion per cunt di marchi internazzionai.

L'è stad, cont el Popol de la Libertà, consilier provincial de la provincia de Cremona e assessor a la coltura del Comun de Crema.

In del 2018 l'è nomnad president de Cosmetega Italia, sociazzion che la gh'ha dent la pupart di imprese italian del setor. 

In di elezzion politeghe italiane del 2022 l'è candidad con Fradej d'Italia al Senad e l'è elesgiud.

## Onoreficenze
*Comendator de la Republega Italiana (2005)
*Cavaller del Lavorà (2021)

## Riferiment
*Making Cosmetics 
*Cosmetica Italia
*Renato Ancorotti, imprenditore visionario e illuminato è l’Uomo del Mascara 
*Ancorotti nuovo presidente Cosmetica Italia 
*Tutti i redditi di consiglieri e assessori
*Mattarella nomina 25 Cavalieri del lavoro: tra loro Rappuoli, Gentilini, Gubitosi, Elkann
*Habemus candidatura per Renato Ancorotti nelle fila di Fratelli d’Italia: l’annuncio direttamente da Giorgia Meloni
*Anche Renato Ancorotti eletto al Senato. L'en plein del centrodestra in provincia con Santanchè e Comaroli
Marbury v. Madison

**Marbury v. Madison** a l'è stad un cas simbol de la Cort Suprema di Stat Unid decidud in del 1803 che l'ha stabilid el principi de la revision giudizziala in di Stat Unid, retegnud el cas el pussee important decidud de quella Cort lì. In la decision, scrivuda del giudes-capo John Marshall, la Cort l'ha anulad una lesg del Congress che la slargava la soa giurisdizzion originala in di cas compagn de quell menad inanz a la Cort, che 'l revardava la nomena de 'n giudes de pas, ma inscì la s'è dada el poder de deciarà i lesg contra de la Costituzzion.

A bon cunt, però, in di prim agn de la revision giudizziala i Cort l'hann doperada no inscì tant, tant che la segonda voeulta che hann sbatud sgiò una lesg l'è stad in del 1857, in la decision Dred Scott v. Sandford che l'ha nulad el Compromess del Missouri e l'ha favorid la partenza de la guerra civil americana.

## Riferiment
*Test de la decision

## Vos corelade
*Incorporazzion de la Deciarazzion di Dirizz
*Martin v. Hunter's Lessee
*Calder v. Bull
*Hylton v. United States
*Stuart v. Laird
Bruno Tabacci

El **Bruno Tabacci** (Quistell,  27 de avost 1946) a l'è un politegh italian, president de la Lombardia del 1987 al 1989 e president del Center Democrategh del 2013.

## Riferiment
*Treccani
Cerusegh

El **cerusegh** (anca *seroeusch*) a l'è un medegh che 'l pratega la cerusia. Per agn in Europa eren i barber a ocupàss de la pratega, desgià che 'l se credeva che 'l fuss un mester desconvenient per un medegh, domà del secol quell de XIX hann tacad a vegnì foeura di medegh-cerusegh.

## Riferiment
*Treccani

## Alter proget
Gesa di Sant Re Masg

La **Gesa di Sant Re Masg** a l'è un gesioeul de Cimian, incoeu quarter de Milan, in pee almen del secol quell de XII, per servì l'antigh quarter de Cort Regina. Dedicara in principi a la Madona e poeu a la soa natività, in del 1704 l'è dedicada ai Re Masg e vers la fin del '700 la deventa 'na cà per di paisan dopo che l'è venduda al Demani, e in la segonda guerra mondial part del so campanin l'è sbatuda sgiò. In del dopoguera el prevet de la Gesa de San Giusep di Morent el riess a ciapàlla in cadò e in del 1967 l'è consacrada dopo de 'n restaver e incoeu l'è verta domà in l'inverno.

## Riferiment
*LombardiaBeniCulturali

## Alter proget
Bandera de l'Azerbaigian

La **Bandera de l&#39;Azerbaigian** a l'è la bandera nazzional doperada in , fada di color  e representada de l'emoji .

## Riferiment
*Flags of the world

## Alter proget
Bandera de l'Abcasia

La **Bandera de l&#39;Abcasia** a l'è la bandera nazzional doperada in , Stat a recognossiment limitad, fada di color .

## Riferiment
*Flags of the world

## Alter proget
Bandera de l'Afghanistan

La **Bandera de l&#39;Afghanistan** a l'è la bandera nazzional doperada in Afghanistan, representada de l'emoji .

El governo recognossud internazzionalment del Pajes, la Republega Islamega de l'Afghanistan, el dopera un tricolor negher, ross e verd cont el stema in del mez, menter 'l governo de facto di taleban, l'Emirad Islamegh de l'Afghanistan, el dopera un drapon bianch con dent la Shahada.

## Riferiment
*Britannica
*Flags of the world

## Alter proget
Amarètt de Sarònn

I **Amarètt de [[Sarònn]]** hinn on tipo de biscòtt amarètt *dur* o *sècch* che i sò ùnegh ùnegh ingrediént hinn el zuccher, i armelìnn e l’ ciar d’eouv. A hinn originari de la città de Sarònn e vegnen prodòtt de l D. Lazzaroni & C., azienda de bonbón che la gh’hà anmò adèss  el boll registraa "Amarètt de Sarònn", ancabén el vegna de spèss doperàa per indicàa in manera generica on quajsevoeur tipo de amarètt dur.

## Storia e tradizion
Second la leggenda raportata anca de la ditta Lazzaroni medèsima, in del 1718 el cardinál Benedetto Erba Odescalchi, arcivèscov de l’Milano, l’hà decidùu de fagh vìsita al santuari de la Beata Vergin di Miracoi de Sarònn. In onór de la sua visita ona cobbia giovina la preparàa on impást fàa su de zùccher, armelìnn e ciàr d’oeuv che, lassà a levà in del forno, l’hà originàa di biscòtt redónd ch'hinn stàa ciamàa Amarètt. De là de la leggenda l’è stada la famiglia Lazzaroni, che la s’era trasferida de Tej a Sarònn al prenzippi  del settcent a fàss portabandéra de sta specialità chì de bonbón, a l’inviada in del pìccol lavoreri de la famiglia, e  poeu a livèll industriál grazie a la fondazión de la D. Lazzaroni & C. in del 1888.

## Curiosità e riferiment culturaj
* I biscòtt hinn famós per el sò scartòzz, fàa de carta velina che, se la ven rotolada su, missa in pée ind on piattìn e incendiada cont on accendìn, la se mètt adrée a sgorattà adasi adasi vèrs l’alt ; a gh’è chi che 'l se divertìss a esprìmm on desideri che ‘l diventarìss vèr qualora che la carta la se mettèss adrée a sgorattà.
* In del 2010 ona tòlla de Amarètt de Sarònn la va in scèna in del film fantasy *[[Harry Potter e i Don de la Mort - Part 1|l'Harry Potter e i Dón de la Mòrt - Part 1]]*.

## Riferiment
Sistema del complement

El **sistema del complement** l'è part essenziala del sistema imunitari, soratut de l'imunutà umoral. L'è fad su de circa 30 proteine che giren in del sangh e poden reagì cont i membrane cellular e che, quand che inn ativad, poden avertì el rest del sistema e reagì con luu e cont i anticorp o anca agì deperluu, compagn che in del menà a la lisi di bateri.

## Riferiment
* Britannica
Macchina del cafè espress

Cont el tèrmin **macchina del cafè esprèss** (despess breviada in *macchina del cafè* indova che i àlter tìpi de cafè a hinn no tradizionai)  el ven insegnàa on elettrodomèstich per la preparazión semi-automatica del cafè esprèss.

## Storia
L'invenzión de la macchina del cafè esprèss modèrna l’è on lavorà del turines Angelo Moriondo.  L’Antonio Cremonese nel 1936 a Milan l’hà depositàa el brevètt n. 343 230 con la certificazión del métod ciamàa "rubinètt a stantùff per la macchina del cafè esprèss" In de l’istèss ann l’Antonio Cremonese l’mòrt gióvin e l’Achille Gaggia, barista prèss al locàl de la famiglia, el bar Achille de Vial Premuda in del center de Milán, l’hà comprà el brevètt de la vèdova, la Rosetta Scorza, l’hà miglioràa con di àlter sò brevètt e gh’hà dàa l’inviada a la produzión industriál de la macchina del cafè esprèss, che i sò caratterìstich fondamentàj hinn ancamò istèss. 

La diffusión de massa la gh'è stada a partì del dòpoguèrra, ancabén la macchina del cafè inscì come la conóssom incoeu la fudèss giamò stada inventada e doperada a comenzà del 1902 del milanés Giuseppe Bezzera.

A l’inviada l’era doperada domà in di Bar e in di àlter esercizzi pubblich, poeu l’hà taccàa a vegnì doperada come on apparècc anca domèstich a partì di ann settanta.

## Caratteristich
Ona macchina del cafè esprèss l’è fada su de: ona caldera, on gruppo de fornidura, 'na resistenza elèttrica, 'n'elèttro-pompa, ‘na lanza per el vapor, on manòmetro, on sistèma de contròll de la temperadura e in del de denter di componént elettrònich e elèttrich.

La pupàrt de quèj domèstich hinn fàa su de 1 o 2 grupp de fornidura, indoe vegnen piazzàa i chiccher, inveci quèj professionàj pòden avègh anca a quetter grupp. 

A segonda del modèll, ògni macchina del cafè esprèss la pò avègh on rivestimént de foeura de plastega o alumini.

La preparazion del cafè l'è relativamént sempliz:  a se impienìss el recipiént del grupp de fornidura con la càrega (obbiàa de cafè, capsula, o cafè masnàa) a se pònn la chìcchera e  se fa fonzionà el cománd de fin per finaa l’è ragginònta la quantità de cafè ch'a se voeur.

## Aziend produttris (in ordin de alfabètt)

*  Bialetti Industrie
*  Bodum
*  Braun
*  BSH Bosch und Siemens Hausgeräte
*  Cuorespresso
*  Gruppo Cimbali
*  De' Longhi
*  Groupe SEB
*  Krups
*  Philips
*  Polti
*  Saeco

## Riferiment


## Bibliografia

* 
* 
*
Flavio Cotti

El **Flavio Cotti** (Praa-Sornigh, 18 de otober 1939 - Locarn, 16 de dicember 2020) a l'è stad un politegh svizzer de lengua italiana, member del Partid Popolar Democrategh, consejer federal del 1987 al 1999 e president de la Confederazzion in del 1991 e in del 1998.

Cognossud per el so fort europeism, l'era ciamad "minister di anonzi" perchè i so fort anonzi eren retegnud un poo incompatibel con la politega elvetega, fondada in sul consens e in su la democrazzia direta. El so proget per fà andà dent el Pajes in l'Union europea l'è stad bociad di eletor, ma i so tratad con l'Union regolen ancamò la pupart di raport in tra Berna e Bruxelles.

L'è mort de COVID-19.

## Riferiment
*DSS

## Alter proget
MERS

La **MERS** (*Middle East Respiratory Syndrome*, cioè *Sindrome Respiratoria del Medi Orient*) a l'è una malatia provocada del MERS-CoV e compagna de la SARS ma retegnuda, al dì d'incoeu, pussee grama, cont una mortalità vesina al 35% di cas rilevad, forsi grazzia al fort tropism per el tessud epitelial, roba rara per 'sti virus, e 'na certa resistenza al sistema imunitari natural.

## Alter proget

## Riferiment
*CDC
Guardia Nazzional di Stat Unid

La **Guardia Nazzional di Stat Unid** (*United States National Guard*) a l'è una forza militar di Stat Unid, che la fa de reserva a l'Armada e a l'Aeronautega, partida in 54 organizzazzion separad, cioè vuna per ogni Stat pussee quater per el Distret de Colombia, Guam, Puerto Rico e i Isole Vergin Americane, che dipenden in d'un quaj cas di governator locai e in d'un quaj cas del President di Stat Unid.

La pupart di member de la Guardia Nazzional inn di volontari che lavoren 'me civil per la pupart del temp, che inn integrad de la Active Guard Reserve, che l'è in servizzi ativ. Di milizzie locai gh'eren in di Colonie ben prima di Stat Unid e 'l nom Guardia Nazzional l'è stad per la prima voeulta catad foeura del Stat de Noeuva York in del 1824 in onor de la Guardia Nazzional Franzesa.

## Riferiment
*What is the US national guard and when is it called up?

## Vos corelade
*Milizzia (Stat Unid)
*National Guard Bureau
*Space National Guard
*Army National Guard
*Air Force National Guard
*Minutemen
Bandera de la Birmania

La **Bandera de la Birmania** a l'è la bandera nazzional doperada in , fada di color  e representada de l'emoji .

## Riferiment
*Britannica

## Alter proget
Minutemen

I **Minutemen** (*omen del menut*) eren i member de la milizzia di Tredes colonie che in la guerra de independenza americana gh'haveven de vesser pront a la bataja cont un preavis de un menut, e incoeu varie unità militar se rifann ai Minutemen, in del nom o in di simboi.

## Riferiment
*Who Were the Minutemen?

## Alter proget

## Vos corelade
*Armada continental
Bandera de Ziper Nord

La **Bandera de Ziper Nord** a l'è la bandera nazzional doperada in , Stat a recognossiment limitad, fada di color .

## Riferiment
*Flags of the world

## Alter proget

## Vos corelade
*Bandera de Ziper
Bandera de la Croazzia

La **Bandera de la Croazzia** a l'è la bandera nazzional de la Croazzia e representada de l'emoji .

L'è un tricolor panslav: ross, bianch e bloeu, in mez a gh'è el stema de la Croazzia.

## Riferiment
*Britannica
*Flags of the world

## Alter proget
Republega Turca de Ziper Nord

La **Republega Turca de Ziper Nord** (*Kuzey Kıbrıs Türk Cumhuriyeti* in turch) a l'è un Stat a recognossiment limitad in la part alta de l'Isola de Ziper, abitada per la pupart di turch, e del 1974 ocupad de la Turchia, che l'ha istituid 'sta republega in del 1983 e incoeu l'è l'unegh Stat a recognossela.

In del Stat l'è doperada la lira turca e l'è in union dovanala con la Turchia. El territori del Stat a l'è formalment in l'Union europea ma in pratega el dirizz comunitari l'è sospendud desgià che Ziper l'è minga bon de esercità el so poder lilinscì. I citadin originari inn considerad citadin de l'Union, menter inn no considerad inscì i colon turch.

## Riferiment
*Unikore 

## Alter proget

## Vos corelade
*Linia Verda (Ziper)
*Stat Federad Turch de Ziper
Giardin publegh (Milan)

I **giardin publegh**, dedicad a l'Indro Montanelli del 2002, inn un parch de Milan, arenta a la Porta Venezzia, inaugurad de la ministrazzion austriega in del 1784 per dàgh un canton per divertìss ai milanes: pussee de precis del 1780 l'arziduca Ferdinand ghe dà l'incaregh al Giuseppe Piermarini de fà de quell spazzi chi, slargad anca di giardin de du monasteri, un spazzi publegh per i citadin, e l'è vert del 1786, con la mercazia per fàll che l'è stada esentada de dazzi e i lavorà che inn stad fad de condanad a la preson a vita.

In del period 1856-1862 l'Isep Balzaret l'ha slargad fina a via Manin cont un proget ispirad al giardin a l'inglesa, scominciad sota i austriegh ma fornid dopo l'unità d'Italia. Del 1881 gh'è stada l'esposizzion nazzionala.

L'è stad doperad per una mota de altra roba, compagn de 'n zoo, in pee de mità 1800 al 1992, e di grand esposizzion. Incoeu gh'è dent el Palazz Dugnan, el Musee Civegh de Storia Natural e 'l Civegh Planetari Ulrico Hoepli. Gh'è anca un poo de monument, compagn del Monument ai Martir del Spielberg, el Monument a l'Indro Montanelli, el Monument al Giuseppe Balzaretto, el Monument al Giuseppe Sirtori, el Monument al Luciano Manara, el Monument a l'Antonio Rosmini, el Monument a l'Antonio Stoppani, el Monument a l'Emilio De Marchi, el Monument al Gaetano Negri, el Monument al Giuseppe Giacosa, el Monument al Filippo Carcano e 'l Monument a l'Ernesto Teodoro Moneta. In del 1862 a l'è piazzada una statua del Porta, che in del 1943 l'è sbatuda sgiò de 'n bombardament.

## Bibliografia
* 
* 
* 
* 
*
* 

## Alter proget

## Vos correlade
*Gesa de San Dionis
Parch de Trenn

El **Parch de Trenn** a l'è un parch de Milan, in tra i pussee grand de la cità, e miss in tra i Municipi 7 e 8, l'è anca arènt ai ippodrom La Maura e a quell de San Sir.

Dedicad del 2012 a l'ex sindegh Aldo Aniasi, el gh'ha dent el Milan War Cemetery.

## Riferiment
*Verde - comune di Milano 

## Alter proget
Segond emendament (Costituzzion di Stat Unid)

El **segond emendament** a la Costituzzion di Stat Unid l'è part de la Deciarazzion di Dirizz e 'l stabiliss un dirit a havégh e portà i armi in di Stat Unid.

L'estension de 'sto dirit l'è semper stada controversa, in tra quei che 'l retegnen un dirit individual e quei che 'l retegnen un dirit coletiv di Stat Unid, la Cort Suprema di Stat Unid, in District of Columbia v. Heller (2008) l'ha stabilid che l'è un dirit individual ma minga senza limit: l'è per esempi possibel impedìgh ai mat de havégh un'arma o proibì di armi propi pericolos o strani. In del 2010, in McDonald v. City of Chicago, la Cort l'ha stabilid che i governi statai e locai poden no andà contra a 'sto dirit e in del 2016, in Caetano v. Massachusetts, l'ha stabilid che 'l se riferiss anca ai armi inventad dopo de la Costituzzion e no domà a quei de guerra.

El gh'ha i so bas in del common law ingles e in la Bill of Rights 1689 de la Gran Bretagna e in principi l'era soratut pensad per havégh una milizzia ben fonzionanta, tant che i prim sentenze a revard de la Cort Suprema parlaven domà di armi per la milizzia.

## Test de l'emendament

## Riferiment
*Right to Bear Arms

## Vos corelade
*2nd Amendment Day
*Second Amendment Caucus
*Uniform Firearms Act
Neoplasia

Una **neoplasia** (ciamada anca *tumor*, del latin *regonfiament* o, se l'è maligna, *[[cancher (medesina)|cancher]]* o eufemistegament *brut mal*) a l'è una massa de tessud che la cress in manera anomala rispet ai tessud arent e che la resta linscì anca dopo che 'l stimol che l'ha creada l'è andad via.

I tumor se destinguen a segonda di tessud indova che se formen, a la possibilità de spantegàss o manch, al tipo di cellule che 'l formen e a la causa, che l'è semper dovuda a 'na mudazzion genetica che la po vesser provocada de 'na tossina, di radiazzion o anca de 'n oncovirus. 

Incoeu, in del mond desvilupad, l'è in tra i cause pussee importante de mort.

## Riferiment
*Treccani

## Alter proget

## Vos corelade
*Cancher (medesina)
*Metastasi
Bandera de l'India

La **Bandera de l&#39;India** a l'è la bandera nazzional doperada in , fada di color  e representada de l'emoji .

## Riferiment
*Britannica
*Flags of the world

## Alter proget
Cancher (medesina)

El **cancher** a l'è una neoplasia fada di cellule che inn anomal e poden donca spantegàss pussee in del corp e formà di metastasi. El cancher l'è, in del mond desvilupad, vuna di prime caus de mort e se cognossen circa 100 tipi de cancher e in d'un poo de società l'è propi un tabù anca nomenàll e l'è despess sostituid di eufemism compagn de "mal incurabel" o "brut mal".

Per parlà propriament de cancher gh'è ses segn destintiv che inn:
#Havègh no de besogn de 'na stimolazzion de foeura per reporduss
#Vesser no sensibil ai stimol che de solet ne blochen el cresser
#Vesser resistent a l'apoptosi
#Podèss partì indefinitament
#Podè stimolà el cresser di vas del sangu per menàss del nutriment
#Andà in sgir per el corp e invader i tessud arent

I cancher che gh'è poden vesser classifegad in:
*Carcinoma, che deriven di cellule epiteliai
*Sarcoma, che deriven di tessud conetiv
*Blastoma, che deriven di cellule precursor
*Linfoma e Leucemia, che deriven di cellule del sangh imatur che se formen in la miolla
*Cancher di cellule germinai, che deriven di cellule germinai

## Riferiment
*[Treccani](https://www.treccani.it/enciclopedia/cancro_(Dizionario-di-Medicina))

## Alter proget

## Vos corelade
*Cancher trasmissibel
Cesa di Sancc Ferm e Rustegh (Carevasg)

La **Cesa di Sancc Ferm e Rustegh** a l'è la cesa parochiala de Carevasg, en provincia de Berghem e 'n la diocesi de Cremona, oltra che vun di edifizzi pioeu vegg en la cità, desgià che l'è stad fad su in del secol quell de XIII, forse 'n sui res'cc de 'na veggia cesa. A l'è 'n stil gotegh.

Ol sò arcipret curad a l'è, per antiga tradizzion, prelad d'onor de Soa Santità intant che l'è tal.

## Bibliografia
*Pietro Tirloni, Le chiese di Caravaggio, Banca di Credito Cooperativo di Caravaggio, Bergamo, 1997.
*Giosuè Berbenni, Organi storici della provincia di Bergamo, Provincia di Bergamo, Bergamo, 1998.

## Vos corelade
*Cesa de Santa Lisabeta (Carevasg)

## Alter progecc
Peter New

El **Peter New** (Vancouver, 30 de otober del 1971) l'è on attor comegh canades, vincitor de 'n Leo Award.
Bandera de l'Ossezzia del Sud

La **Bandera de l&#39;Ossezzia del Sud** a l'è la bandera nazzional doperada in , Stat a recognossiment limitad, fada di color .

## Riferiment
*Flags of the world

## Alter proget
Episòdi de Lamù

Quèsta chì a l’è la lista complètta di **episòdi de Lamù** trasmìss in Italia in sui vari red locàj e tràa insèma in DVD de la Yamato Video. I primm 23 episòdi de la serie i éren suddividùu in dò stóri deperlór, de la durada de pressappòcch des minùt ciascheduna. De l’episòdi quèll di vintquatter e innánz ògni stòria, la se sviluppa e la finiss in vintcinch minùt complessìv, durada standard de l'episòdi. Per quèst a gh’è du cuntégg; el primm offiziál  de 195 episòdi, e el segónd de 218.

## Serie TV
La serie l’è stada trasmettùda in trìi blocch, oltra ai OAV:

## Riferiment
Bandera del Somaliland

La **Bandera del Somaliland** a l'è la bandera nazzional doperada in , Stat senza recognossiment internazzional: a l'è un tricolor verd, bianch e ross: in del verd a gh'è la Shahada, in del bianch una stella negra.

## Riferiment
*Flags of the world

## Alter proget
Elezzion presidenziai di Stat Unid del 2020

I **Elezzion presidenziai di Stat Unid del 2020** gh'è stad el 3 de november 2020 e inn stad i elezzion quei de 59 per el President di Stat Unid. Hann vist la vitoria del candidad democrategh Joe Biden, in ticket con la Kamala Harris, e inn stad propi caratterizzad de la contemporanea pandemia, che l'ha menad a un gran aument del vot per posta.

La vitoria del Biden l'ha interot una tradizzion de 28 agn de rielezzion del president che 'l sortiva e l'è stada missa in dubi del Donald Trump, che l'ha parlad de broeuj e l'ha fad una mota de cause per fà invalidà i elezzion, per la pupart trasad via.

Oltra ai democrategh e ai republegan i unegh che hann podud candidàss in tucc i 50 Stat inn stad i Libertarian, che candidaven la Jo Jorgensen.

## Riferiment
*Hindustan Times

## Alter proget
Rugby Viadana

El **Rugby Viadana** a l'è una squadra italiana de rugby a 15 con sed a Viadana e in pee del 1970, l'ha vengiud el campionad italian in la stagion 2001-2002 e in tra el 2010 e 'l 2013 l'è stad a capo de 'na sociazzion de squader emilian e lombard, i Aironi Rugby, per toeu part a la Celtic League. Hann vengiud anca ses Cope Italia e 1 Supercopa.

El giuga in del stadi Luigi Zaffanella e i so color inn el sgiald e 'l negher. In del stemala gh'è la scrita hic sunt leones, cioè "chinscì a gh'è i leon", ma el moto del club l'è, in dialet mantoan, "Mai mular" ("mai mollà" in lombard).

## Alter proget

## Ligam de foeura
*Sit ofizzial
Bandera de l'Uzbekistan

La **Bandera de l&#39;Uzbekistan** a l'è la bandera nazzional doperada in , fada di color  e representada de l'emoji .

## Riferiment
*Britannica
*Flags of the world

## Alter proget
Cerusia

La **cerusia** a l'è la pratega medega che la dopera di tecneghe manuai e istrument per tratà la malatia. Quell che 'l pratega la cerusia, incoeu un medegh ma in l'antighità despess un barber, a l'è ciamad cerusegh. 

La storia de la cerusia l'è de solet partida in trè fas, la cerusia antiga (de la preistoria a l'anestesia), la cerusia moderna (de l'anestesia ai antibiotegh) e la cerusia del dì d'incoeu.

## Riferiment
*Treccani

## Alter proget
Zedrada Tassoni

La **Zedrada Tassoni** a l'è un soft drink fad del 1886 de la Cedral Tassoni, azienda bressana cont i stabiliment a Salò.

## Storia
In del 1793 i fredej Bondone fonden una spezzeria che, deventada farmacia, l'è crompada in del 1868 del marches Nicola Tassoni, in del 1884 la passa al Paolo Amadei che 'l taca anca i atività de distilleria.

## In la coltura popolar
L'è assee cognossuda per el so spot, in tra i pussee vegg de la television italiana insema a quell di pennej Cinghiale, e 'l va in onda del 1982 istess, ma sgiamò di agn '70 gh'eren di so spot, menter prima, in di agn '50, eren in del Carosell.

## Bibliografia
*Edoardo Nicoletti, Alcolica Letizia, Bari, Eido Lab A.P.S., agosto 2016, ISBN 978-1-326-76468-5.
*Alberto Grandi, Denominazione di Origine Inventata, Milano, Mondadori, gennaio 2018, ISBN 978-88-04-68395-7.

## Ligam de foeura
*Sit ofizzial
Louis Armstrong

El **Louis Armstrong** (New Orleans, 4 avost 1901 – New York, 6 de luj 1971) a l'è stad un cantant e trombetista statunitens, in tra i pussee famos musicista jazz del secol quell de XX e l'è considerad in sgeneral vun di musicista pussee important de la soa era.

## Riferiment
*Britannica

## Alter proget
Stadi Luigi Zaffanella

El **Stadi Luigi Zaffanella** a l'è un impiant polisportiv de Viadana che 'l ospita i partide del Rugby Viadana. Inaugurad in del 1993, l'è dedicad al Pierluigi Zaffanella, capitani de la squadra in di agn '70 e '80. L'è fad su de trè tribune per un total de 6'000 post a settà.

## Riferiment
*El stadi

## Alter proget
Lagh Bajkal

El **Lagh Bajkal** a l'è un lagh de la Siberia meridional, del 1996 classifegad  'me patrimoni de l'umanità e considerad anca vuna di set meravije de la Russia.

## Riferiment
*Unesco

## Alter proget
Carlo Assonega

El **Carlo Assonega**  (Bergom, 1626 – Venezzia, 1676) a l'è stad un medegh, giurista e scritor lombard, autor in lengua lombarda e italiana.

## Biografia
Originari de la nobel familia di Assonega, sgiamò a 26 agn l'è part del consili di retor de Bergom, cità a l'epoca in di domini de Venezzia. In del 1650 l'è mandad in la capital per fà el nonzi de la cità orobega e portà inanz i so interess.

L'è mort a Venezzia, forsi de tifo.
## Oeuvere

L'ha scrivud, in italian e durant de la soa permanenza a Venezzia, Le vite di cento eretici, Compendio istorico-geografico e topografico di tutto il Regno di Portogallo e Aggiunta alla Guida Geografica di Lodovico Passerone, ma a l'è pussee cognossud per la soa traduzzion in dialet bergamasch de la Gerusalem liberada del Tasso, stampada per la prima voeulta in del 1670.

Cant Prim

Canti la guera, e 'l General da bé
che de Christ liberè l'Arca Sagrada,
e chi fè (com'ass dis) de ma, e de pé,
per tula à quela razza renegada.
Contra lu tutt l'Inferen nol fu assé,
gne l'Asia insem, e l'Africa meschiada.
Che 'l Cel dè all'arma sec. In tat à Chà
'l chiamè i Compagn, ch'era de zà e de là.

Musa, tì, che in Montagna, ò zò à la piana,
tò sonest la Ribeba ai Bergamasch,
feitada sù à la moda paisana,
col Carnerul à dricchia, e à storta 'l fiasc,
tacav tanti de Sfranza grossolana
a sti Rimi da Lelio da Curnasc,
che, manc ch'ass pul, pari Goffredo strani
sù la Scena dol Mond vestit da Zani.

## Alter proget

*lmo.wikisource
Genghis Khan

El **Gengis Khan** (fium Onon, 16 de avril 1162 – Yinchuan, 18 de avost 1227) a l'è stad el fondator de l'Imperi mongol, l'imperi el pussee grand de la storia, anca se per poch de temp.

## Riferiment
*Treccani

## Alter proget
Andrea Panizza

L**'Andrea Panizza** (Gonzaga, 1823 - ...) a l'è stad un poeta e sigurador italian.

## Biografia
Nassud a Gonzaga, el lavorava 'me sigurador e per quella reson chi l'ha vivud a Turin, Capri e Roma e per di reson politegh l'è andad via de Mantoa, indova che l'è tornad domà in del 1894.

## Oeuvere
I so oeuvere in dialet mantovan inn:
*Poesie in dialet mantvan
*Canzoniere

## Bibliografia
*Region Lombardìa - Antologia della poesia nelle lingue e nei dialetti lombardi
Carcinoma

El **carcinoma** a l'è un cancher che 'l se desvilupa di cellule epiteliai, cioè el tessud che 'l quata i vari sistema, interni e esterni, del corp, quand che 'l so DNA a l'è danegiad e deventen malign.

I cellule del carcinoma inn bone de fà la mitosi senza limit e de spantegàss in sgir in del corp e vegnen soratut in di adult. La gh'è no una classificazzion certa di carcinoma, che de solet inn partid per carateristegh in Adenocarcinoma, carcinoma di cellule squamos, carcinoma adenosquamos, carcinoma a cellule largh, carcinoma basocellular e carcinoma a cellule piscinin.

## Riferiment
*Treccani

## Alter proget

## Vos corelade
*Carcinoma in situ
Sarcoma

El **sarcoma** a l'è un cancher del tessud conetiv, quell de sostegn a l'organism. A bon cunt inn assee rari 'me cas, ma ghe n'è tant variant.

La prognosi la varia a segonda di dimension, de la presenza di metastasi, de la posizzion e del grad istoligegh.

A diferenza di alter tumor malign, che despess gh'hann origin in di tumor benign, 'sti cancher chì nassen sgiamò malign e se spanteghen in del sangh e, pussee rarament, in la linfa.

## Rigeriment
*Britannica

## Alter proget
Gewiss Stadium

El **Gewiss Stadium** (in precedenza *Alteta Azur d'Italia*) a l'è un stadi de folbal de la cità de Bergom, indova che l'Atalanta la giuga del 1928 e che l'ha ospitad anca l'Albinoleffe e 'l Virescit Boccaleone. Del 2017 l'è passad del comun a 'na società de proprietà de l'Atalanta. 

Del 2019 e per ses stagion l'è stad nomenad 'me l'azienda svizzera Gewiss: la curva Nord l'è dedicada al Federico Pisani, menter quella Sud al Piermario Morosini.

## Alter proget

## Bibliografia
*Aurelio Locati, Cent'anni di sport a Bergamo - volume I, Bergamo, Edizioni Bolis, maggio 1985, pp. 24, 25, 60 e 61.
Fausta Donati de Conti

La **Fausta Donati de Conti** (1909-2001) a l'è stada una poetessa italiana.

## Biografia
Parenta del Federico Pesadori, la lavorava 'me maestra elementar e la viveva in tra Crema e la campagna.

In del 1995 l'ha publegad la soa unega oeuvera: "Estàt a le Cazèle".

## Bibliografia
*Region Lombardìa - Antologia della poesia nelle lingue e nei dialetti lombardi
*Crema: tematiche ambientali
Codes di batud de Lod

El **codes di batud de Lod** a l'è una testimonianza de koiné lombardo-veneta del secol quell de XIV, fad de 'na compagnia di batud, cioè i fraa che se flagellaven. In del codes la gh'era la regola de comportament de la compagnia insema a un bon numer de lod al Signor e cunt de la Passion del Signor.

El codes, anca se 'l gh'haveva di ciar carateristeghe volgar e de koiné, el gh'haveva sgiamò di parole che inn restad squasi imutad in del dialet lodesan compagn de "doló" per "dolor", "indré" e "tengia" per "tencia".

## Riferiment
*Codice dei Disciplini

## Bibliografia
*Region Lombardìa - Antologia della poesia nelle lingue e nei dialetti lombardi

## Vos corelade
*Legenda de San Bassian
SD Compostela

La **Sociedad Deportiva Compostela** (**Sociedad Deportiva Compostela** in lombard), pussee semplicement  **SD Compostela**, l'è ona squadra del folber galizziana fondada in del 1962 in de la cittaa de Santiago de Compostela.

El president l'è 'l Antonio Quinteiro e l'alenador el Yago Iglesias.
Negher (persona)

I **negher** inn i persone che inn classifegad inscì per el so color scur de la pell. La classificazzion la po havégh di variazzion colturai: gh'è di colture che 'l doperen domà per quei che gh'hann la pell propi scura menter di alter (compagn di Stat Unid, indova che però inn ciamad "de color") indova che l'è 'n termen general per quei che inn no europee.

## Riferiment
*Conceptualizing human variation

## Alter proget

## Vos corelade
*Bianch (persona)
*Suprematism negher
*Mulat
*Negroid
*Diaspora africana
*I vite di negher cunten
Legenda de San Bassian

La **Legenda de San Bassian** a l'è un test in koiné lombardo-veneta scrivud in del secol quell de XII, prim esempi cognossud de dialet lodesan.

Descovert in di prim del '900, l'è stad publegad in del 1938 del prelad Giuseppe Amici e 'l cunta su propi de la storia del San Bassian e de la legenda del miracol di caciator.

## Riferiment
*Dialetto Lodigiano

## Vos corelade
*Codes di batud de Lod
Estadio Multiusos de San Lázaro

El **Estadio Multiusos de San Lázaro** l’è 'l stadi de pruprietà della SD Compostela, doperaa par i so inconter. L’è staa inauguraa el 24 de giügn del 1993 e l’è staa dedicaa a Vero Boquete.
Guido Guidesi

El **Guido Guidesi** (Codogn, 6 de sginer 1979) a l'è 'n politegh italian.

## Biografia
Nassud a Codogn, el viv de subit a San Roch e 'l entra in politega con la Liga Nord de adolscent.

In del 2013 l'è elensgiud deputad e l'è rielensgiud in del 2018, indova che l'è sotasecretari in del governo Conte I. In del sginer 2021 l'è nomnad assessor lombard al desvilup economegh, cont i deleghe ai rifusion e al recovery fund. L'è reconfermad in la sgionta de la legislatura quella de dodes.

## Riferiment
*Regione Lombardia, il rimpasto: Moratti, Guidesi, Locatelli in, Gallera out

## Alter proget
Franzesch Bellat

El **Franzesch Bellat** (Milan, 1749 – 19 marz 1819) a l'è stad un storegh, poeta e economista lombard.

## Biografia
Fonzionari del governo austriegh, el studiava i problema monetari e 'l se ocupava anca de storia numismatega. L'è mort a 69 agn e l'è stad miss sota al Foponin, poeu desmetud.

## Poesia in milanes

El Bellat l'è cognossud anca per la soa discreta produzzion in milanes, in del 1773, a seguì l'esempi de la traduzzion del Domenegh Balestrer che l'haveva voltad la Gerusalem Liberada l'ha voltad el prim cant de l'Orland inrabid e in tra el 1777 e 'l 1813 l'ha scrivud un poo de poesie che inn rivad poeu al Porta e al dì d'incoeu inn in part descognossud a causa de la perdita de la biblioteca del Porta.


**Eneide**

Démm, sciori, a trà, che vuj cantav l'istoria
de quand che la bon'anema de Eneja,
vedend che in Troja i Gregh faven baldoria
l'ha tolt su el duu de copp con la fameja;
E per quant che per rompegh la zuccoria
la fass Giunona, che l'era ona deja
per tegnill via d'Italia, per lu in somma,
el gh'è rivaa a pientagh el regn de Romma.

Bosin del Borgh di Goss, mè car messee,
avii de tramm in ment che per reson
quella dea la voreva a tucc i stee
tirà el pover Eneja in del merdon;
e che motiv la gh'aveva colee
de tœù a perzipità quell scior tant bon:
che i donn sien pienn de rabbia l'è de fed;
ma rabbia d'ona deja, s'hal de cred?


## Oeuvere
*Dissertazione... sopra varie antiche monete inedite spettanti all'Austriaca Lombardia, 1775
*Serie de'governatori di Milano dall'anno 1535 al 1776, Milano, Giuseppe Richino Malatesta, 1776.

## Alter proget
*it.wikisource
*lmo.wikisource
**Eneide, liber 1

## Bibliografia
*[Treccani](http://www.treccani.it/enciclopedia/francesco-bellati_(Dizionario_Biografico)/)
Alessandra Locatelli

L**'Alessandra Locatelli** (Com, 24 de setember 1976) a l'è una politega italiana, del 22 de otover 2022 ministra de la disabilità del governo Meloni. Del 8 de sginer 2021 al 22 de otover 2022 l'è stada assessora ai politegh de la familia de la Lombardia e in del 2019 ministra per la familia e la disabilità in del governo Conte I.

L'è laureada a l'Università di Studi de Milan-Bicoca in sociologia e l'ha lavorad 'me educatriss per i disabil.

## Riferiment
*Openpolis 

## Alter proget
In mort de Domenegh Balestrer

**In mort de Domenegh Balestrer** a l'è una poesia de l'Isep Parin scrivuda in del 1780 per la mort del Domenegh Balestrer.

## Descrizzion
El Parin el mostra el milanes comè una fluta, che la partegniva al Carlo Maria Magg, coluu che l'ha inventad la mascara de Meneghin, e l'è poeu passad a alter du autor minga nomnad.

Con la mort de 'sti autor domà vun l'ha doperad la fluta, cioè el Meneghin Balestrer, che con la soa oeuvra l'è stad bon de fà lucià e rider, pien de merit e de lod, ma che adess che l'è mort anca lu nissun l'el dopera pu.

El forniss poeu cont un avis ai autor sgiovin, cioè quell de doperàll no con disinvoltura, perchè l'è no fazil e res'cen de fàss rider adree.

## Alter proget
*it.Wikisource

## Bibliografia
*Giuseppe Parini, In morte di Domenico Balestrieri, in Francesco Reina (a cura di), Opere, vol. 3, Milano, 1802, p. 307.
Camillo Cima

El **Camillo Cima**  (Milan, 8 de otober 1827 – Milan, 15 de marz 1908) a l'è stad on dramatorgh, ilustrador, scritor e pitor italian, ativ soratut in milanes.

## Biografia
El Camillo el s'è lauread in architetura e dopo l'ha tacad a disegnà per di periodegh. In del 1856 el fonda, cont el Cletto Arrighi, el sgiornal umoristegh ''L'Uomo di Pietra'', in del qual el publicava a pontade la ''Storia de Milan'' cont el pseudonim de "Pinzo". Lilinscì el publicava soratut osservazzion satireghe sora event o persone de la seconda metà del vot-cent. L'ha vendud el sgiornal in del 1859 per dervì *la Cicala Politica*, in pé fina al 1864. 

In del 1863 el fonda *l'Illustrazione Italiana* e *Il diavolo a quattro*, in tra i prime riviste italiane ilustrade.

In del 1879 l'ha publegad ''El venter de Milan'', el prim romanz cognossud in lengua lombarda.

L'è mort a Milan, l'è stad cremad e miss sota al Cimiteri Monumental de Milan.

Anca el so fioeul Corradino l'ha scrivud in dialet milanes.

## Oeuvere

### Romanz
El Camillo Cima l'è stad el prim scritor a publicà on romanz in lombard, *[[El venter de Milan]]*, metud foeura in del 1879. El romanz el cunta su la storia d'amor desfortunada de la Peppinetta, ona tosa milanesa. Tuta intorna ai event, el romanz el parla de la vita de la cità, cont el fermàss soratut in del descriver i so personagg, i so negozzi e i so restorant, quell che se mangiava e che se cusinava.

### Storie
In del 1896 publica in del so sgiornal *L'Uomo di Pietra* la ''Storia de Milan'', in de la qual se parla de la vita de la cità e di so citadit.

### '''Poesie'''
In del 1889 el publica, semper in su *L'Uomo di Pietra*, i *Poesie Meneghine,* ona catada di so poesie scrivude in tra el 1865 e 'l 1884.

### Comedie
In de la so vita, el Cima l'ha scrivud circa trenta comedie in tra i quai:

**In lombard**
**El zio scior* (1869);
* *48 ôr*;
**El pret scapusc* (1873);
**El mercaa de Saronn*;
**El barchett de Vaver*;
**La Liusetta de Sest Calend*;
**I duu matrimoni;*
**I duu tabar*;
**La donzella de cà Bellotta*;
**I fanagottoni;*
**La festa de San Laguzzon;*
**On panattonin* (1877);
**On'ora in stamparia*.
**In italian**
* *La barca corriera* (1871)
* *I barbellati (*1874)

## Bibliografia
*Ferdinando Fontana, *[[Antologia Meneghina]]*, Belinzona 1900, pag. 343.
*Claudio Beretta, *Letteratura dialettale milanese. Itinerario antologico-critico dalle origini ai nostri giorni,* Milano 2003, Hoepli.
Gisella Azzi

La **Gisella Azzi** (Com, 23 de avril 1912 - 14 de dicember 2002) a l'è stada una poeta e scritris italiana.

## Biografia
Diplomada pianista al conservatori de Com, l'ha lavorad 'me professora ma l'ha dedicad la pupart de la soa vita a la literadura. L'ha colaborad cont un poo de giornai locai e l'ha tolt part a la fondazzion di sociazzion *Gruppo Letterario Àcàrya* e *La Famiglia Comasca*. In del 1995 la vinc l'Abondin d'Or, massim onor de la cità.

## Oeuvere
L'ha scrivud pusee de 500 poesie, in lombard e italian. Quej in lombard inn stad tut publegad in del 1993 in del test "Tutt i canzonett al ciaar e al scur".

## Riferiment
*Milanesiabella
*Àcàrya_Como

## Bibliografia
*Region Lombardìa - Antologia della poesia nelle lingue e nei dialetti lombardi
Ernesto Parini

L**'Ernesto Parini** (Legnan, 1908 - 1993) a l'è stad un poeta italian, ativ in del setor de l'industria tessil.

In del 1979 l'è nomenad Cavalier de la Republega.

## Oeuvra
Autor in dialet legnanes, l'ha scrivud l'inn de facto de la cità "Me car Legnan" e di alter test, regolt in dò antologie. L'è stad anca autor di musegh e test per i Legnanes.

## Riferiment
*Ernesto Parini, padre dell’inno “Me car Legnan”

## Bibliografia
*Region Lombardìa - Antologia della poesia nelle lingue e nei dialetti lombardi
Luis Medegh

El **Luis Medegh** (*Luigi Medici* in italian, Milan, 1888 - Trezz, 2 de avril 1965) a l'è stad un avocat e poeta italian, stimad autor in dialet milanes.

## Biografia
Fioeul del ragionat Vincenz e de la pianista Teresa Crespi, l'è stad compagn di studi del Delio Tessa e in del 1915 el se laurea in lesg a l'Università di Studi de Pavia, per poeu fà l'avocat per circa 30 agn.

L'ha tolt part a la prima guerra mondial 'me soldad sempliz, e 'na voeulta tornad l'ha studiad a Brera indova che in del 1920 el ciapa una laurea pussee in filosofia e l'è abilitad anca a insegnà, roba che 'l farà per 10 agn al Liceo Ginnasi Statal Lissander Manzon.

A l'éra propi ligad a la Martesana, indova che 'l pader el lavorava, e 'l farà San Martin definitivament a Trezz in del 1943 desgià che la soa cà de Milan l'è stada destrugada di bombe.

In del 1959 el vinc l'Ambrosin d'Or e in del 1965 el moeur.

### Vita privada
In del 1916 el se marida con la Felicita Maria d’Incisa di Camerana, e 'l restarà vedov in del 1959. In del 1963 el se marida con la Itala Ceresani, e 'l moeur du agn dopo.

Dopo la soa mort la miee la cura el so archivi personal, per poeu dàll in del 1982 a l'amis Piero Airaghi, che l'ann dopo el donarà a la Biblioteca Ambrosiana.

## Carrera
L'è stad member eminent de la pupart di sociazzion ligad al dialet milanes compagn del Circol Filologich Milanes e l'ha anca fondad l'Istitut Fassista de Coltura de Milan, ma a l'éra in polemica costanta cont el regim per el so tratament di lengov regionai e, quand che i fassista gh'hann ordenad de scriver domà in italian l'ha publegad una poesia clandestina che la s'è spantegada inscì tant che l'ha menad a la revoca de l'ordenanza.

## Oeuvere
El so stil poetich l'era decadentista e ispirad ai campagne lombarde 'me simbol de libertà.

### Regolte di poesie
* *Schiribizz* (1914)
* *Rime ambrosiane* (1931)
* *Vecchie osterie milanesi* (1932)
* *Nuove poesie milanesi* (1934)
* *Ona fiorida de moneghell* (1939)
* *Tutti matti giù a Milano: l'ultima cavalcada de Bernabò* (1955)
* *Incontri di anime da l'alba del XX secolo* (1957)
* *Poesie* (1963)

### Sagg
* *Letteratura milanese: dagli albori ai giorni nostri* (1947)

### Test teatrai
* *El club de la cerva* (1930)

## Bibliografia
*Fondo Luigi Medici presso la Biblioteca Ambrosiana di Milano.
Leucemia

Per **leucemia** la se intend un insema de cancher che tachen i cellule staminai ematopoietich e che menen a un alter numer di globui bianch anomal in del sangh e a 'n sbassament di globui ross e di piastrit e donca a 'n immunodepression, a anemia e dificoltà con la coaugulazzion.

A segonda di cellule colpid e de l'agressività se po parlà de leucemia linfoblastega acuta, leucemia mieloida acuta, leucemia mieloida cronega e leucemia linfatega cronega.

## Riferiment
*Britannica

## Vos corelade
*Linfoma
Benedetto Dei

El **Benedetto Dei** (1418-1492) a l'è stad un poeta e storegh toscan, autor del prim glossari del dialet milanes.

L'ha vivud per la pupart de la soa vita a Fiorenza al servizzi de la nobiltà local, ma el se spostava despess in tuta la Voltitalia e anca oltra mar, in Inghilterra, Germania, Franza, Medi Orient e Africa.

I so cronegh inn retegnud in tra i font i pussee important per studià la storia de Fiorenza di so temp.

## Riferiment
*I vocabolari milanesi 

## Bibliografia
*Dei, Benedetto. La cronica dall’anno 1400 all’anno 1500. Ed. Roberto Barducci; preface by Anthony Molho. Florence: F. Papafava, 1985.
Qassaman

**Qassaman** a l'è l'inn nazzional doperad in , componud del Mohamed Fawzi e col test scrivud del Moufdi Zakaria.

## Riferiment
*National Anthems

## Alter proget
Angola Avante

**Angola Avante** a l'è l'inn nazzional doperad in Angola, componud del Rui Mingas .

## Riferiment
*National Anthems
Sououd-e-Melli

**Sououd-e-Melli** a l'è l'inn nazzional doperad in Afghanistan, componud del Babrak Wassa e col test scrivud del Abdul Bari Jahani. Incoeu, desgià che 'l Pajes a l'è controllad di Taleban, se canta el nasheed Quella chi l'è la cà di coraggios, ma l'è istess l'inn del governo recognossud internazzionalment.

## Riferiment
*National Anthems

## Alter proget
Himni i Flamurit

**Himni i Flamurit** a l'è l'inn nazzional doperad in Albania, componud del Ciprian Porumbescu e col test scrivud del Aleksander Stavre Drenova.

## Riferiment
*National Anthems

## Alter proget
Fair Antigua, We Salute Thee

**Fair Antigua, We Salute Thee** a l'è l'inn nazzional doperad in Antigua e Barbuda, componud del Walter Garnet Picart Chamber .

## Riferiment
*National Anthems
Aash Al Maleek

**Aash Al Maleek** a l'è l'inn nazzional doperad in Arabia Saudita, componud de l'Abdul-Raḥman al-Khaṭīb.

## Riferiment
*National Anthems

## Alter proget
Himno Nacional Argentino

**Himno Nacional Argentino** a l'è l'inn nazzional doperad in Argentina, componud del Blas Parera e 1812 e col test scrivud del Vicente López y Planes e 1812.

## Riferiment
*National Anthems

## Alter proget
Mer Hayrenik

**Mer Hayrenik** a l'è l'inn nazzional doperad in Armenia, componud del Barsegh Kanachyan e col test scrivud del Mikael Nalbandian.

## Riferiment
*National Anthems

## Alter proget
Land der Berge, Land am Strome

**Land der Berge, Land am Strome** a l'è l'inn nazzional doperad in Austria, componud del Wolfgang Amadeus Mozart e Johann Holzer e col test scrivud del Paula von Preradović.

## Riferiment
*National Anthems

## Alter proget
Advance Australia Fair

**Advance Australia Fair** a l'è l'inn nazzional doperad in Aüstralia, componud del Peter Dodds McCormick e col test scrivud del Peter Dodds McCormick.

## Riferiment
*National Anthems

## Alter proget
Azarbaycan marşı

**Azarbaycan marşı** a l'è l'inn nazzional doperad in Azerbaigian, componud del Üzeyir Hacıbəyov e col test scrivud del Ahmed Javad.

## Riferiment
*National Anthems

## Alter proget